Κουρτ Βόνεγκατ

Ο Κουρτ Βόνεγκατ ("Kurt Vonnegut Jr.", 11 Νοεμβρίου 1922 - 11 Απριλίου 2007) ήταν Αμερικανός συγγραφέας και δοκιμιογράφος. Ήταν γνωστός για τις ανθρωπιστικές του πεποιθήσεις αλλά και για τα έργα του που αναμειγνύουν την σάτιρα, την μαύρη κωμωδία και την επιστημονική φαντασία, όπως το "Η Φωλιά της Γάτας" (1963) και το "Πρόγευμα Πρωταθλητών" (1973). Με μια καριέρα που ξεπερνά τα 50 χρόνια, ο Βόνεγκατ κυκλοφόρησε 14 μυθιστορήματα, τρεις συλλογές με μικρές ιστορίες και πέντε έργα μη-φαντασίας. Είναι πιο γνωστός για την μαύρη κωμωδία του "Σφαγείο Νούμερο 5" (1969).

Γεννημένος και μεγαλωμένος στην Ιντιάνα, ο Βόνεγκατ φοίτησε στο Πανεπιστήμιο Κορνέλ αλλά τα παράτησε τον Ιανουάριο του 1943 όταν κατετάγη στον στρατό των ΗΠΑ. Ως μέρος της εκπαίδευσής του, σπούδασε μηχανολόγος μηχανικός στο Ινστιτούτο Τεχνολογίας Carnegie (τώρα Πανεπιστήμιο Carnegie Mellon) και στο Πανεπιστήμιο του Τενεσί. Στάλθηκε στην Ευρώπη για να πολεμήσει κατά τον Β' Παγκόσμιο Πόλεμο και φυλακίστηκε από τους Γερμανούς κατά την διάρκεια της μάχης του Bulge. Από εκεί στάλθηκε στην Δρέσδη και επέζησε από τον βομβαρδισμό της πόλης τους Συμμάχους καθώς βρήκε καταφύγιο σε ένα από τα ψυγεία κρεάτων στο σφαγείο όπου κρατούνταν αιχμάλωτος. Μετά τον πόλεμο, ο Βόνεγκατ παντρεύτηκε την Jane Marie Cox, με την οποία απέκτησε τρία παιδιά. Έπειτα υιοθέτησε τους τρεις γιους της αδερφής του μετά τον θάνατο της ίδιας από καρκίνο και του συζύγου της σε ένα δυστύχημα με τρένο.

Ο Βόνεγκατ κυκλοφόρησε το πρώτο του μυθιστόρημα, με τίτλο "Player Piano", το 1952. Το μυθιστόρημα έλαβε θετικές κριτικής αλλά δεν είχε εμπορική επιτυχία. Στα 20 χρόνια που ακολούθησαν, ο Βόνεγκατ κυκλοφόρησε αρκετά μυθιστορήματα, τα οποία γνώρισαν μια οριακή επιτυχία, όπως το "Η Φωλιά της Γάτας" (1963) και το "God Bless You, Mr. Rosewater" (1964). Η αναγνώριση του Βόνεγκατ ήρθε με το έκτο μυθιστόρημά του, με τον τίτλο "Σφαγείο Νούμερο 5", το οποίο είχε επιτυχία τόσο εμπορική όσο και από τους κριτικούς. Το αντιπολεμικό θέμα του βιβλίου είχε απήχηση στους αναγνώστες μέσα στην δίνη του Πολέμου στο Βιετνάμ, ο οποίος ήταν σε εξέλιξη, και οι κριτικές που έλαβε ήταν γενικώς θετικές. Μετά την κυκλοφορία του, το "Σφαγείο Νούμερο 5", κατέκτησε την κορυφή στην λίστα με τα μπεστ-σέλερ της εφημερίδας "The New York Times", ωθόντας τον Βόνεγκατ στην απόκτηση φήμης. Προσκλήθηκε σε διαλέξεις σε όλη την χώρα και έλαβε αρκετά βραβεία και τιμές.

Στην μετέπειτα καριέρα του, ο Βόνεγκατ κυκλοφόρησε αρκετά αυτοβιογραφικά δοκίμια και συλλογές με μικρές ιστορίες, μεταξύ των οποίων το "Fates Worse Than Death" (1991) και το "A Man Without a Country" (2005). Μετά τον θάνατό του, θεωρήθηκε ως ένας κωμικός σχολιαστής της κοινωνίας στην οποία ζούσε και ως ένας από τους σημαντικότερους σύγχρονους συγγραφείς. Ο γιος του Βόνεγκατ, Μαρκ Βόνεγκατ, κυκλοφόρησε μια συλλογή από τα αδημοσίευτα έργα του πατέρα του, με τον τίτλο "Armageddon in Retrospect". Το 2017, οι εκδόσεις Seven Stories Press κυκλοφόρησαν το βιβλίο "Complete Stories", μια συλλογή από μικρές ιστορίες φαντασίας του Βόνεγκατ συμπεριλαμβανμένων των 5 προηγούμενων αδημοσίευτων έργων. Την εισαγωγή στο βιβλίο "Complete Stories" έγραψαν οι φίλοι του Βόνεγκατ, Jerome Klinkowitz και Dan Wakefield. Αρκετές διατριβές έχουν ασχοληθεί με την γραφή και το χιούμορ του Βόνεγκατ.